Imtella' Settembru 8, 2021 Rappreżentanti ta' Imperium Europa poġġew kuruna tal-fjuri quddiem il-monument tal-Assedju l-Kbir fil-Belt. Il-Kap ta' Imperium Europa, Norman Lowell, qal li Malta llum qed tiċċelebra l-vera festa nazzjonali li skont hu l-media, il-partiti u l-għaqdiet mhux governattivi jippruvaw inessu. Is-Sur Lowell qal li Malta għaddejja minn assedju ieħor, li sejjaħlu sottili, orkestrat minn għadu moħbi u letali li jrid jeqred lil Malta u lill-poplu. Qal li issa bdew jiġu arrestati u mressqa l-qorti għoxrin għoxrin Maltin talli jipprotestaw kontra s-serq, is-swat u l-istupri. Norman Lowell qal li din hi ġlieda kontra l-liberta' tal-espressjoni ħielsa u staqsa jekk hux possibbli li l-pulizija m'għandhomx iktar x'jagħmlu. Tkellem ukoll Dun David Muscat dwar it-tifsira reliġjuża tal-festa.